
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E
pentru aprobarea modificării art. 3 din Hotărârea Consiliului Local al municipiului Focşani nr. 293/2002 privind aprobarea asocierii Consiliului Local al municipiului Focşani cu societăţi comerciale, în vederea înfiinţării magazinelor “Economat” în municipiul Focşani 
         Consiliul local al municipiul Focşani, judeţul Vrancea, întrunit în şedinţa ordinară:
- analizând proiectul de hotărâre iniţiat de domnul consilier local al municipiului Focşani, Mihailescu Cezar, prin care se propune aprobarea modificării art. 3 din Hotărârea Consiliului Local al municipiului Focşani nr. 293/2002 privind aprobarea asocierii Consiliului Local al municipiului Focşani cu societăţi comerciale, în vederea înfiinţării magazinelor “Economat” în municipiul Focşani, raportul Serviciului Autorizare Agenţi Economici şi Liberă Iniţiativă înregistrat la nr. 34924/14.06.2007şi avizul Comisiei de buget, finanţe, investiţii, liberă iniţiativă, economic şi servicii publice.
-   având in vedere prevederile art. 4 din Hotărârea Guvernului nr. 1216/2002 pentru modificarea si completarea Hotararii Guvernului nr.469/2002 privind înfiinţarea magazinelor “Economat”;

-    în conformitate cu prevederile art. 36 alin. (2), litera d) ,alin .(6) lit.a), pct.19  şi a art. 45 alin. (1) din Legea nr. 215/2001 privind administratia publică locală republicata. 

H O T Ă R Ă Ş T E :

 Art.1  Se aprobă modificarea art. 3 din Hotărârea Consiliului Local al municipiului Focşani nr. 293/2002 privind aprobarea asocierii Consiliului Local al municipiului Focşani cu societăţi comerciale, în vederea înfiinţării magazinelor “Economat” în municipiul Focşani, care va avea următorul conţinut: 
“Art. 3 

(1) Se aprobă acordarea în condiţiile legii a unor înlesniri la plata pentru impozite, taxe şi alte venituri ale bugetelor locale pentru societăţile comerciale şi producătorii care îşi comercializează produsele prin magazine Economat, după cum urmează: 
- pentru agentii economici:
a)  aplicarea unei cote de 0,5% asupra valorii de inventar a clădirilor inregistrate în contabilitatea agentilor economici care infiinteaza magazine “Economat”  sau sectoare de tip “Economat” în vederea calcularii impozitului pe cladiri;

b) reducere cu pana la 50 % a redevenţei datorate de catre agentii economici pentru concesionarea, închirierea terenurilor sau construcţiilor, în care se află organizate magazine “Economat” sau sectoare de tip “Economat”.

- pentru producătorii individuali:
             se pot acorda reduceri sau scutiri de impozit pe cladiri si teren in conditiile prevederilor art.284 sau art.286 din Legea nr.571/2003 privind Codul fiscal .


(2)  Înlesnirile la plata impozitelor, taxelor, precum şi a altor venituri datorate bugetului local prevăzute la alin (1), se vor recalcula de către Serviciul impozite şi taxe locale, respectiv Administraţia Pieţelor municipiului Focşani la sfârşitul lunii in curs pentru luna precedenta, proporţional cu numărul de persoane care au beneficiat efectiv de serviciile magazinelor “Economat” (cumpărători faţă de numărul total de persoane arondate).  Numărul de cumpărători va fi determinat pe baza notelor de constatare întocmite de Serviciul Autorizare Agenţi Economici şi Liberă Iniţiativă. Recalcularea se va face numai în condiţiile în care indicele de realizare va fi mai mic de 80%.
Art. 2 Celelalte articole din Hotărârea Consiliului Local al municipiului Focşani nr. 293/2002 privind aprobarea asocierii Consiliului Local al municipiului Focşani cu societăţi comerciale, în vederea înfiinţării magazinelor “Economat” în municipiul Focşani, rămân neschimbate.
Art.3 Prezenta hotărâre va fi comunicata  de catre Direcţia Administratie Publica Locala, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Directia Economica, Serviciul autorizare agenti economici, libera initiativa, Serviciul impozite şi taxe, Administraţia Pieţelor municipiului Focşani.
    PREŞEDINTE DE ŞEDINŢĂ,                                                         

     BÎZNA MIRELA CARMEN                                                                                           

                                                                               Contrasemnează,                                  

              SECRETARUL MUNICIPIULUI
FOCŞANI

                                                                         Corhană Eduard Marian
Municipiul Focşani, 26 iunie 2007

